Շաքարամիզություն

Շաքարամիզություն (գլյուկոզարիա), գլյուկոզի առկայությունն օրգանիզմից հեռացող (վերջնական) մեզում։ Բնականոն պայմաններում, որպես անցողիկ երևույթ։ Շաքարամիզությունը կարող է նկատվել սննդի հետ միանվագ մեծ քանակությամբ շաքար ընդունելիս (սննդային շաքարամիզություն) ինչպես նաև գերհուզումների և հղիության ժամանակ։

Տեսակները 
Ախտաբանական պայմաններում լինում է 2 ձևի՝
 նորմոգլիկեմիկ շաքարամիզություն
 հիպերգլիկեմիկ շաքարամիզություն։

Առաջացման պատճառները 
Նորմոգլիկեմիկ շաքարամիզության պատճառը երիկամների կծիկներում առաջնային մեզից շաքարի ետներծծմանը նպաստող ֆերմենտի անբավարարությունն է, կարող է առաջանալ նաև թունավորումների, վարակիչ հիվանդությունների, նյարդային և ներզատիչ համակարգերի ախտահարումների դեպքում։ Հիպերգլիկեմիկ շաքարամիզությունը առավել հաճախ շաքարային հիվանդության ախտանշան է, երբ մեզում շաքարի քանակությունը չնչին հետքերից կարող է հասնել մինչե 4-6%-ի, հազվադեպ՝ 8-10%:

Մարդկային հիվանդության ախտանիշներ
Ուրոլոգիա
Շաքարախտ